stanford-oval/wikipedia huggingface dataset:
Lublinin kolmio

| Lublinin kolmio |
| --- | --- |
 Lublinin kolmio
Perustettu:  28. heinäkuuta 2020
Tyyppi:  valtioiden välinen järjestö
Jäsenet:   Liettua  Puola  Ukraina
Viralliset kielet:  liettua puola ukraina
Infobox OKNimi-testi OK: 
Lublinin kolmio (liett. Liublino trikampis; puol. Trójkąt Lubelski; ukr. Люблінський трикутник, Ljublinskyi trykutnyk) on Liettuan, Puolan ja Ukrainan muodostama kolmiosainen taloudellinen, kulttuurillinen ja poliittinen yhteistyöjärjestö, jonka tarkoituksena on tukea Ukrainan liittymistä Euroopan unioniin.
Lublinin kolmion maat ovat ilmoittaneet tukevansa Ukrainan alueellisen koskemattomuuden palauttamista kansainvälisesti tunnustetuilla rajoilla ja vaatineet Venäjää lopettamaan sotatoimet sitä vastaan. Lublinin kolmio tukee myös Ukrainan Nato-kumppanuutta ja pitää Ukrainan Nato-jäsenyyden toimintasuunnitelmaa seuraavana välttämättömänä askeleena tähän suuntaan.
Lublinin kolmion mailla on vahvat kulttuurilliset ja historialliset siteet. Liettuan, Puolan ja Ukrainan ulkoministerit Linas Linkevičius, Jacek Czaputowicz ja Dmytro Kuleba allekirjoittivat liiton perustamista koskevan yhteisen julistuksen 28. heinäkuuta 2020 Puolan Lublinissa viitaten tällä keskiaikaiseen Lublinin unioniin, joka loi Puola-Liettuan valtioliiton.
Ajatus tällaisen organisaation perustamisesta kuuluu puolalaiselle ruhtinaalle Adam Czartoryskille, mutta sen esitti ensimmäisenä ukrainalainen poliitikko Vjatšeslav Tšornovil.
Arthur Phillip

Arthur Phillip
Arthur Phillip (11. lokakuuta 1738 – 31. elokuuta 1814) oli brittiläinen amiraali ja Australian ensimmäisen osavaltion Uuden Etelä-Walesin ensimmäinen kuvernööri.
Phillipin nimitti Uuden Etelä-Walesin kuvernööriksi vuonna 1786 lordi Sydney, oikealta nimeltään Thomas Townshend, Sydneyn 1. varakreivi. Uudella Etelä-Walesilla tarkoitettiin nykyisen Australian itäistä puoliskoa ja lähistöllä olevia Tyynenmeren saaria.
Kapteeni Arthur Phillip (josta tuli myöhemmin amiraali) johti ensimmäistä laivastoa, joka lähti Portsmouthista Englannista 13. toukokuuta 1787 ja johon kuului yhdeksän kuljetusalusta ja kaksi sotalaivaa. Ensimmäisen laivaston tehtävä oli perustaa ensimmäinen eurooppalaisten siirtokunta Uuteen Etelä-Walesiin. Laivaston lähtiessä matkustajia ja miehistöä oli noin 1 487. Ensimmäinen alus saapui Botany Bayhin 18. tammikuuta 1788. James Cookin retkikunta oli käynyt Botany Bayssä huhtikuussa 1770 ja suositellut paikkaa uuden rangaistusvankikolonian sijaintipaikaksi. Phillip päätti kuitenkin etsiä parempaa rantautumispaikkaa hieman pohjoisempaa Port Jacksonista, jonka eteläiselle rannalle laivasto teki 26. tammikuuta 1788 maihinnousun paikassa, jonka Phillip nimesi Sydney Coveksi lordi Sydneyn mukaan. Phillip valitsi kolonian paikaksi Sydney Coven makean veden saatavuuden ja paikan suojaisuuden vuoksi. Koloniasta kasvoi myöhemmin Sydneyn miljoonakaupunki. Tammikuun 26. päivää on myöhemmin vietetty Australian kansallispäivänä.
Phillip lähti Uudesta Etelä-Walesista joulukuussa 1792 heikon terveydentilansa vuoksi. Hän kuoli Bathin kaupungissa 1814 ja hänet haudattiin Bathamptonin Pyhän Nikolauksen kirkkoon, jossa on nykyään Australia-kappeli. Phillipin seuraaja Uuden Etelä-Walesin kuvernöörinä oli John Hunter.
Arthur Phillipin mukaan on nimetty muun muassa Melbournen edustalla oleva merenlahti Port Phillip, Victorian osavaltion saari Phillip Island sekä Canberran kaupunginosa Phillip.
Aiheesta muualla

Kuvia tai muita tiedostoja aiheesta Arthur Phillip Wikimedia Commonsissa
Lucas Eguibar

| Mitalit> Maa:  Espanja.Miesten lumilautailu.MM-kilpailut  | Mitalit> Maa:  Espanja.Miesten lumilautailu.MM-kilpailut  | Mitalit> Maa:  Espanja.Miesten lumilautailu.MM-kilpailut  | Maa:  Espanja> Miesten lumilautailu. |
| --- | --- | --- | --- |
|  Hopeaa | Sierra Nevada 2017 | lumilautakrossi, joukkueet |  |
|  Hopeaa | Sierra Nevada 2017 | lumilautakrossi |  |
Lucas Eguibar Bretón (s. 9. helmikuuta 1994 San Sebastián) on espanjalainen lumilautailija, joka kilpailee lumilautakrossissa. 182 senttimetriä pitkä ja 82 kilogrammaa painava Eguibar edustaa Promosport DSC -seuraa.
Eguibar kilpaili vuoden 2014 talviolympialaisissa Sotšissa voittaen B-finaalin ja sijoittuen lopulta seitsemänneksi. MM-kilpailuihin Eguibar on osallistunut kolmesti, vuosina 2011, 2013 ja 2015. Nuorten MM-kilpailuista hänellä on yksi kulta- ja yksi hopeamitali.
Lumilautailun maailmancupissa Eguibar debytoi tammikuussa 2012 Veysonnazissa sijoittuen sijalle 21. Ensimmäisen palkintosijansa hän saavutti maaliskuussa 2013 Arosassa sijoittuen kolmanneksi. Maaliskuussa 2015 Eguibar voitti Veysonnazin osakilpailun ollen ensimmäinen espanjalaislumilautailija, joka voittaa maailmancupin osakilpailun. Kaudella 2014–2015 hän voitti myös lumilautakrossin kokonaiskilpailun.
Arvo Pienimäki

Arvo Pienimäki (s. 20. helmikuuta 1955 Kurikka) on suomalainen iskelmälaulaja. Pienimäki on voittanut 1999 Iskelmän SM-kilpailun yli 30-vuotiaiden sarjan (senior singers), 2002 Toivo Kärki -laulukilpailun (Vihreät Niityt)  ja 2014 Tangoseniori-laulukilpailun. Vihreillä Niityillä hän oli usean vuoden mukana Toivo Kärki -konserttisarjassa   Pienimäki asuu Seinäjoella.
Li Keqiang

| Li Keqiang |
| --- | --- |

Kiinan pääministeri
 15. maaliskuuta 2013 – 11. maaliskuuta 2023  
Presidentti:  Xi Jinping
Varapääministeri:  Zhang Gaoli
Edeltäjä:  Wen Jiabao
Seuraaja:  Li Qiang
Kiinan varapääministeri
 17. maaliskuuta 2008 – 15. maaliskuuta 2013  
Pääministeri:  Wen Jiabao
Edeltäjä:  Wu Yi
Henkilötiedot
Syntynyt: 1. heinäkuuta 1955 Dingyuan, Anhui, Kiina
Kuollut: 27. lokakuuta 2023 (68 vuotta) Shanghai, Kiina
Kansalaisuus:  kiinalainen
Puoliso:  Cheng Hong
Tiedot
Puolue:  Kiinan kommunistinen puolue
 Nimikirjoitus
Li Keqiang (yksink.: 李克强; perint.: 李克強; pinyin: Lĭ Kèqiáng; 1. heinäkuuta 1955 – 27. lokakuuta 2023) oli kiinalainen poliitikko, joka toimi maansa pääministerinä vuosina 2013–2023.
Nuoruus ja opiskelu

Li kasvoi Anhuin maakunnassa, missä hänen isänsä toimi paikallistason virkamiehenä. Hänen koulunkäyntinsä keskeytyi vuosiksi 1974–1978, kun hän oli yksi niistä kaupunkilaisnuorista, jotka kulttuurivallankumouksen aikana siirrettiin maaseututyöhön. Li sijoitettiin kansankommuuniin Fengyangin piirikuntaan. Siellä hän liittyi Kiinan kommunistiseen puolueeseen.
Li sai vuonna 1978 luvan yliopisto-opinnoille, ja hän pääsi Pekingin yliopistoon. Hän valmistui 1982 oikeustieteellisestä. Opiskeluaikana Li myös alkoi toimia entistä aktiivisemmin politiikassa, ja valmistumisensa jälkeen hän liittyi puolueen nuorisojärjestöön. Siellä hän tutustui Kiinan tulevaan presidenttiin Hu Jintaoon, ja he alkoivat tehdä pian läheistä yhteistyötä.
Poliittinen ura

Li jatkoi 1980- ja 1990-luvuilla opiskeluaan ja nousi samalla nuorisojärjestön johtohahmoihin. Hän suoritti Pekingin yliopistossa taloustieteen tutkinnon, ja vuonna 1993 hänestä tuli nuorisojärjestön pääsihteeri. Lin taloustieteen väitöskirja, joka käsitteli Kiinan talouden rakenteita, palkittiin korkealla talouspalkinnolla.
Li muutti 1998 Henanin maakuntaan, missä hän toimi maakuntatason johtotehtävissä. Hän oli 1998–1999 maakunnan virkaatekevä kuvernööri ja vuosina 1999–2003 kuvernööri. Hän oli Kiinan nuorin kuvernööri, kun hän astui tehtävään heinäkuussa 1998. Hän toimi lisäksi vuosina 2002–2004 Henanin puolueen komitean sihteerinä. Lin aikana Henanin talous kasvoi selvästi, mutta toisaalta samaan aikaan maakunnassa tapahtui aids-tapauksiin liittynyttä peittelyä viranomaisten taholta. Maakunnassa oli useampi potilas saanut aidsin epäilyttävän verenluovutusohjelman takia. Li sai aids-tapauksien hoidosta kuitenkin virallisten tahojen ylistystä.
Listä tuli 2004 Liaoningin maakunnan puoluesihteeri, ja vuosina 2005–2007 hän johti maakunnan lainsäädännöllistä pysyvää komiteaa. Liaoningin maakunnassa hän oli vauhdittamassa vanhan teollisuusalueen uudistamista ja perustamassa rannikon talousvyöhykettä.
Li pääsi lokakuussa 2007 puolueen kansallisen tason johtohahmoihin, kun hänet valittiin Liaoningin onnistumisten myötä politbyroohon. Hänestä tuli 2008 myös Kiinan varapääministeri, ja tuolloin alkoivat spekulaatiot Lin mahdollisesta asemasta presidentti Hu Jintaon seuraajana. Lin kilpailijaksi kuitenkin nousi samaan aikaan Xi Jinping.
Li valittiin pysyväiskomitean kakkospaikalle marraskuussa 2012. Kansankongressi nimitti odotusten mukaisesti Lin maan uudeksi pääministeriksi 15. maaliskuuta 2013. Li seurasi tehtävässä Wen Jiabaoa. Kansankongressin lähes 3 000 edustajaa kokoontui Pekingiin äänestämään Lin nimityksestä pääministeriksi. Äänestys oli pitkälti muodollisuus.
Li sai paljon huomiota talousuudistuspyrkimyksistään. Hän ajoi Kiinan talouden velkariippuvuuden pienentämistä ja taloutta sitä kautta itsenäisempään suuntaan. Lin asema heikkeni, kun presidentti Xi Jinping teki itsestään perustamansa syvemmän uudistuksen ryhmän johtajan. Kansan päivälehti oli vuoteen 2016 mennessä alkanut ajaa Xin johtamaa talouspolitiikkaa eikä suosinut enää Lin ajatuksia.
Li valittiin maaliskuussa 2018 uudestaan pääministeriksi, mutta talousasiat annettiin varapääministeri Liu Hen vastuulle. Li ei ollut elokuussa 2020 mukana Xin kokoon kutsumassa tapahtumassa, jossa talousasiantuntijat ja puolueen johtohahmot suunnittelivat Kiinan 14:ttä viisivuotissuunnitelmaa.
Koronaviruspandemian puhjettua Li johti valtion koronavastaisia toimia.
Li jättäytyi pois pysyväiskomiteasta lokakuussa 2022 huolimatta siitä, ettei ollut vielä täyttänyt 70, jolloin komitean jäsenten tulee sääntömääräisesti eläköityä. Tämän on katsottu olevan merkki siitä, että Xi Jinping haluaa komiteaan mielummin itselleen täysin uskollisia ihmisiä kuin teknokraatteja.
Yksityiselämä ja kuolema

Li oli naimisissa professori Cheng Hongin kanssa. Heillä oli tytär.
Li sai sydänkohtauksen Shanghaissa 26. lokakuuta 2023 ja kuoli seuraavana päivänä.
Aptandraceae

| Aptandraceae |
| --- | --- |
 Chaunochiton angustifolium
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Santalanae
Lahko::  Santalales
Heimo::  Aptandraceae  Miers
Suvut
 Anacolosa  Aptandra  Cathedra  Chaunochiton  Harmandia  Hondurodendron  Ongokea  Phanerodiscus 
Katso myös
   Aptandraceae Wikispeciesissä   Aptandraceae Commonsissa 
Infobox OKNimi-testi OK: 
Aptandraceae on pieni trooppinen kasviheimo, joka kuuluu koppisiemenisten Santalales-lahkoon, ja on siten sukua santelikasveille.
Tuntomerkit

Heimon kasvit ovat maitiaisnesteellisiä ja niiden haarat eroavat vaakasuoraan rungosta; oksat ovat hieman polveilevia. Suvussa Ongokea on sienijuuria. Lehdet sijaitsevat kahdessa rivissä. Kasvit ovat joskus kaksikotisia. Kukat ovat 4–6-lukuisia, ja niissä on enemmän tai vähemmän yhteen kasvaneet esilehdet, enemmän tai vähemmän erilehtinen teriö, vartalon ympärille yhteen kasvanut hetiö tai terälehtien kanssa kohdakkaiset heteet, ja yhdislehtinen, 2–3 emilehden muodostama sikiäin. Hedelmä on toisinaan laajentuneen kehrän tai siihen liittyvien rakenteiden ympäröimä, joskus pähkinämäinen. Sirkkalehdet voivat puuttua tai niitä on yksi tai kaksi toisinaan yhteen kasvanutta.
Levinneisyys

Heimo kasvaa kaikkialla tropiikissa, myös Kaakkois-Kiinassa ja Taiwanissa.
Luokittelu

Aptandraceae käsittää kahdeksan sukua ja 34 lajia. Runsaslajisin suku on Anacolosa, jossa on 18 lajia. Muut suvut ovat Aptandra, Cathedra, Chaunochiton, Harmandia, Hondurodendron, Ongokea ja Phanerodiscus.
Aiheesta muualla

Levinneisyyskartta: http://www.mobot.org/mobot/research/apweb/maps/anacolosideaemap.gif
Las Bela

Las Bela oli entinen valtio nykyisen Pakistanin Balochistanin provinssissa. Las Belasta tuli itsenäinen valtio tosin Kalatin kaanikunnalle alisteisena vuonna 1742. Hallitsijoista käytettiin arvonimeä Jam. Se liittyi Pakistaniin vuonna 1948 ja Las Belan hallitsijan nimellinenkin valta päättyi hallinnolliseen uudistukseen vuonna 1955.
Maantiede ja väestö

Las Bela käsitti alueita nykyisen Pakistanin Balochistanin provinssista historiallisen Makranin alueella. Sen rajat kulkivat pitkin rannikkoa Karachin länsipuolella Makranin ruhtinaskunnan rajalle saakka. Pohjoisessa se rajautui Kalatin kaanikunnan Jhalawanin alueeseen ja idässä Sindhiin. Alueella oli kokoa 6 441 km².
Las Belan aluetta asuttavat lähinnä Lasi-heimot, joista monet liittävät oman historiansa eri tavoin Sindhin alueeseen. Esimerkiksi sindhiläisperäiset nimet ovat yleisiä. Makranin alueista Las Belaa voidaankin kutsua kaikista intialaisimmaksi. Paikalliset voitiin jakaa viiteen pääasialliseen heimoliittoon. Varhain hallitsevia olivat Runjhat ja varsinaisen Las Belan valtion perustivat Jamotit. Gadrat ovat ilmeisesti orjista polveutuva väestönryhmä ja toisen alemman kastin väestönryhmän muodostavat langat. Väestön suuri valtaosa on sunnalaisia, mutta paikallisten pyhimysten (pir) palvonta on yleistä. Puhutuin kieli oli sindhin paikallinen murre jadghali. Las Belan länsiosissa puhuttiin baluchia ja pohjoisessa brahuita.
Historia

Las Belan historia itsenäisenä valtionaan alkoi 1700-luvulla. Vuonna 1742 tai 1743 Jam Ali-niminen Jamot -heimon päällikkö nousi Las Belan ensimmäiseksi hallitsijaksi Kalatin kaanin tuella kukistamalla aluetta aikaisemmin hallineet useat eri heimoryhmittymät. Jam oli alkujaan Sindhissä käytetty rajputitaustainen arvonimi, jolla hallitseva suku tuli tunnetuksi. Kaikki Las Belan myöhemmät hallitsijat olivat Jam Alin jälkeläisiä. Las Bela oli kuitenkin vielä alisteinen Kalatille, jonka hallitsija sai esimerkiksi puolet Las Belan tuloista. Kalatin hallitsija saattoi vaatia myös tarvittaessa Las Belan sotilasjoukkoja. Hallitsija asui  Belan kaupungissa.
Jam Mir Khan I (1776–1818) ajautui kiistoihin Omanin kanssa Makranin rannikolla sijaitsevan Gwadarin hallinnasta. Kalatin kaani Mir Nasir Khan oli antanut Gwadarin omanilaisille vuonna 1784, mutta Mir Khan oli vallannut sen hetkeksi takaisin. Jam Mir Khan II (1830–1869) soti puolestaan Kalatia vastaan liittoutuen pohjoisessa sijaitsevan Kharanin kaanin ja Jhalawanin brahui-heimojen kanssa. Mir Khan II menetti lopulta valtaistuimensa ja hän joutui pakenemaan brittien hallitsemille alueille. Hänen poikansa Jam Ali Khan III tunnusti jälleen Kalatin yliherruuden brittien välittämällä sopimuksella hallitsijoiden välillä. Jam Ali Khan ajautui riitoihin isänsä kanssa Mir Khanin kanssa ja hänet karkotettiin Quettaan. Mir Khanin kuollessa vuonna 1888 Balochistanin brittiläinen kenraalikuvernööri Robert Sandeman asetti uudeksi hallitsijaksi Jam Ali Khan III:n. Hänen kuolemaansa vuonna 1896 seurasi perimmyyskiista hänen poikiensa välillä. Lopulta kiistan voitti Jam Mir Kamal Khan.
Intian jaon yhteydessä Las Bela liittyi Pakistaniin vuonna 1948. Siitä tuli osana Pakistania Balochistanin valtioiden liiton jäsen vuonna 1952. Las Belan hallitsija säilytti nimellisen asemansa, vaikka käytännössä hän ei enää ollut itsenäinen hallitsija. Hänelle maksettiin avustusta suoraan valtion kassasta. Lopullisesti valtion tarina päättyi vuoteen 1955, jolloin Länsi-Pakistanin ruhtinaskunnat liitettiin yhteen Kalatin alueena (Kalat Division).
Las Belan postimerkki vuodelta 1901.
Lissut

| Lissut> Tiedot |
| --- | --- |
Toiminnassa:  2007–2009
Tyylilaji:  pop, teini-pop
Kotipaikka:   Oulu, Suomi
Laulukieli:  suomi
Jäsenet:  M1tsQ (Mitra Kaislaranta), laulu   T1tsQ (Tiia Erämeri), laulu  
Levy-yhtiö:  UHO Production  
Infobox OKNimi-testi OK: 
Lissut oli oululainen tyttöduo. Sen jäsenet Mitra ja Tiia (molemmat s. 1992) käyttivät itsestään nimiä M1tsQ ja T1tsQ ja esiintyessään pukeutuivat usein humoristisesti pissiksiksi. Duon ensimmäinen albumi, Lissut, julkaistiin 14. toukokuuta 2008. Levystä julkaistiin vuonna 2007 kaksi singleä: "Pissikset" ja "Hippa". Ensin mainitusta on tehty musiikkivideo, samoin kuin duon kappaleesta "Me mennään". Molemmat videot ovat katsottavana YouTubesta.
Lissut kävivät Pohjankartanon yläastetta, jossa myös on kuvattu musiikkivideo "Pissikset". "Pissikset"-kappale tehtiin alun perin Kiimingin yläasteen musikaaliin. "Me mennään" -musiikkivideo taas on kuvattu pääosin Latviassa.
Lissut ovat esiintyneet muun muassa DBTL:ssä kesällä 2007. He olivat vieraana Summerissa 31. heinäkuuta 2008.
Yhtyeen jäsen Mitra Kaislaranta osallistui vuonna 2013 kykyjenetsintäohjelma Idolsin seitsemännelle tuotantokaudelle ja voitti kilpailun. Yhtyeen toinen jäsen Tiia Erämeri oli puolestaan mukana The Voice of Finlandin 3. tuotantokaudella.
Aiheesta muualla

Lissut Myspacessa (suomeksi)
Carita Forsman: Nyt elämästä kaikki ilo irti otetaan![vanhentunut linkki]. Kaleva.plus.carita 16.5.2008
Carita Forsman: Lissut tähtäävät räväkkään kesähittiin[vanhentunut linkki]. Kaleva.plus.carita 31.5.2007
August von Willebrand

August von Willebrand (25. elokuuta 1868 Uusikaupunki – 14. huhtikuuta 1903 Lahti) oli suomalainen virka- ja valtiopäivämies.
Von Willebrandin vanhemmat olivat tullinhoitaja, kollegiasessori August Reinhold von Willebrand ja Viktoria Fahler ja puoliso vuodesta 1895 Ina Amanda Wilenius. Von Willebrand tuli ylioppilaaksi Turussa ja suoritti kameraalitutkinnon 1889. Hän toimi tullivirkamiehenä, viimeksi tullinhoitajana Kristiinassa vuodesta 1898.  Von Willebrand oli aatelissäädyssä edustaja valtiopäivillä 1900.
August von Willebrandin veli oli kunnallispormestari Reinhold Alexander von Willebrand.
Armeijakenraali

Armeijakenraali on korkea kenraalieverstiä korkeampi sotilasarvo, joka joissain maissa vastaa sotamarsalkkaa. Venäjän federaation asevoimissa armeijakenraali voi olla esimerkiksi puolustushaaran komentaja.
Armeijakenraaleja

Armeijakenraali (Yhdysvallat)
Armeijakenraali (Venäjä)
Lublinin taikuri

| Lublinin taikuri> Der Kunzenmacher fun Lublin/The Magician of Lublin.Alkuperäisteos |
| --- | --- |
Kirjailija:  Isaac Bashevis Singer
Kieli:  jiddiš
Suomennos
Suomentaja:  Jukka Kemppinen
Kustantaja:  Tammi
Julkaistu:  1979
Sivumäärä:  237
ISBN:  951-30-4823-3
Sarja: Keltainen kirjasto 154
Löydä lisää kirjojaKirjallisuuden teemasivulta
Lublinin taikuri on Isaac B. Singerin romaani vuodelta 1960. Lublinin taikurin sanotaan olevan hänen kirjoistaan kiehtovimpia ja mielikuvituksellisimpia. Se kertoo taikurista, joka matkustaa kaupungista toiseen, ja samalla naisen luota naisen luo.
Singer kirjoitti teoksen jiddišiksi, ja se julkaistiin 1959 jatkokertomuksena amerikanjuutalaisessa lehdessä Jewish Daily Forward. Muokattuna ja englanniksi käännettynä se ilmestyi kirjana nimellä The Magician of Lublin 1960. Jukka Kemppinen on suomentanut sen englanninkielisestä käännöksestä.
Israelilainen elokuvaohjaaja Menahem Golan on ohjannut teoksesta elokuvan Lublinin taikuri.
Aiheesta muualla

Bob Corbett, lyhyt teosanalyysi (Arkistoitu – Internet Archive) (englanniksi)
Ludwig Schuberth

| Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Mitalit> Maa:   Itävalta.Miesten käsipallo. Olympialaiset  | Maa:   Itävalta> Miesten käsipallo. |
| --- | --- | --- | --- |
|  Hopeaa | Berliini 1936 | käsipallo |  |
Ludwig Schuberth (24. heinäkuuta 1911 – 30. syyskuuta 1989) oli itävaltalainen käsipalloilija sekä olympiamitalisti.
Schuberth kuului Itävallan käsipallojoukkueeseen, joka voitti hopeaa Berliinin kesäolympialaisissa vuonna 1936. Hän pelasi turnauksessa kaksi ottelua.
Ludwig Purtscheller

Ludwig Purtscheller vuonna 1890
Ludwig Purtscheller (6. lokakuuta 1849 Innsbruck – 3. maaliskuuta 1900 Bern, Sveitsi) oli itävaltalainen vuorikiipeilijä ja opettaja.
19. vuosisadan lopussa häntä pidettiin Alppien parhaana vuorikiipeilijänä yli 1700 valloittamallaan vuorella. Hänet tunnetaan parhaiten ensimmäisestä noususta Kilimanjaron huipulle yhdessä saksalaisen vuorikiipeilijä Hans Meyerin kanssa vuonna 1889.
Purtscheller kuoli kiivetessään Dru-vuorelle Ranskan Alpeilla Mont Blancin lähellä.
La Vuelta Femenina 2023

La Vuelta Femenina 2023 oli järjestyksessään yhdeksäs maantiepyöräilyn La Vuelta Femenina -kilpailu. Se alkoi joukkueaika-ajossa Torreviejassa 1. toukokuuta ja päättyi Lagos de Covadongaan 7. toukokuuta 2023. Kilpailussa ajettiin seitsemän etappia, yhteispituudeltaan 740,2 kilometriä. Kilpailu kuului UCI Women's World Touriin.
Annemiek van Vleuten voitti kllpailun yhdeksän sekunnin erolla Demi Volleringiin, Gaia Realini sijoittui kolmanneksi. Pistekilpailun voitti Marianne Vos, mäkikirikilpailun Gaia Realini ja joukkuekilpailun UAE Team ADQ.
Etapit

Lähde: Pro Cycling Stats
| Etappi | Päivä | Reitti | type | Pituus (km) | Voittaja | Kokonaiskilpailun johtaja |
| --- | --- | --- | --- | --- | --- | --- |
| 1  | 1. toukokuu | Torrevieja – Torrevieja | Joukkueaika-ajo | 14,5 |  Team Jumbo-Visma |  Anna Henderson |
| 2  | 2. toukokuu | Orihuela – Pilar de la Horadada | Tasamaaetappi | 105,8 |  Charlotte Kool |  Marianne Vos |
| 3  | 3. toukokuu | Elche de la Sierra – La Roda | Tasamaaetappi | 157,8 |  Marianne Vos |  Marianne Vos |
| 4  | 4. toukokuu | Cuenca – Guadalajara | Tasamaaetappi | 133,1 |  Marianne Vos |  Marianne Vos |
| 5  | 5. toukokuu | La Cabrera – Riaza | Vuorietappi | 129,5 |  Demi Vollering |  Demi Vollering |
| 6  | 6. toukokuu | Castro-Urdiales – Laredo | Keskivaikea vuorietappi | 106,1 |  Gaia Realini |  Annemiek van Vleuten |
| 7  | 7. toukokuu | Pola de Siero – Lagos de Covadonga | Vuorietappi | 93,7 |  Demi Vollering |  Annemiek van Vleuten |
Osallistuneet joukkueet

Lähde: Pro Cycling Stats
Arvo Partanen

Arvo Partanen (6. syyskuuta 1918 Sonkajärvi – 4. tammikuuta 1989) oli suomalainen vahtimestari ja nuortenkirjailija.
Partasen vanhemmat olivat metsätyömies Aatami Partanen ja Liisa Remes. Hän oli naimisissa vuodesta 1941 Hilja Kervisen kanssa.
Teoksia

Perälän pikku renki. Ristin voitto, Helsinki 1953
Aréthousa

| Aréthousa Αρέθουσα |
| --- | --- |
 Kunnallisyksikön sijainti
 Aréthousa
 Koordinaatit: 40°44.6′N, 23°35.4′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Vólvi
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  070304
Väkiluku (2011):  2 987
 – Kylä­yhdys­kunta:  869
 – Kylä:  748
Aikavyöhyke:  UTC+2
 – Kesäaika:  UTC+3
Postinumero:  570 02
Suuntanumero(t):  +30-2395-xxx-xxx
Rekisterikilpi:  NAx-xxxx - NXx-xxxx
Infobox OKVirheellinen NIMI-arvo: 
Aréthousa (kreik. Αρέθουσα) on Kreikan kylä sekä samanniminen Vólvin kunnan kunnallisyksikkö (Δημοτική Ενότητα Αρέθουσας, Dimotikí Enótita Aréthousas) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 2 987 ja varsinaisen Aréthousan kylän väkiluku 748 (vuonna 2011).
Aréthousa sijaitsee linnuntietä noin 57 kilometriä Thessalonikista itään ja noin 72 kilometriä Kaválasta länsilounaaseen. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vólvin kunnaksi yhdessä Ágios Geórgioksen, Apollonían, Egnatían, Mádytoksen ja Rentínan kanssa, jolloin se muuttui uuden kunnan kunnallisyksiköksi.
Aréthousan lähellä sijaitseva Paliámpelan varhaiskristillinen basilika on Suomen Ateenan-instituutin ensimmäinen kaivauskohde.
Kunnallisyksikön osat

Aréthousan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Aréthousa | Aréthousa | 748 |
| Aréthousa | Lefkoúda | 121 |
| Filadélfio | Anoixiá | 238 |
| Filadélfio | Filadélfio | 220 |
| Filadélfio | Xiropótamos | 350 |
| Mavroúda | Mavroúda | 375 |
| Skepastó | Límni | 232 |
| Skepastó | Skepastó | 322 |
| Stefaniná | Káto Stefaniná | 19 |
| Stefaniná | Stefaniná | 362 |
Yhteensä: 2 987